b'\n_START_ARTICLE_\nThe Voice\n_START_SECTION_\nKasaysayan\n_START_PARAGRAPH_\nSi John de Mol, na siyang maylikha ng Big Brother, ang unang lumikha ng konsepto ng The Voice katuwang ang Olandes na mang-aawit na si Roel van Velzen. Ipinakikila ng palabas ang kaibahan nito sa The X Factor at Idols, dahil ang The Voice ay pangunahing nakatutok lamang sa kakayahan at kagalingang taglay ng isang mang-aawit._NEWLINE_Noong 17 Setyembre 2010, nagsimulang umere ang The Voice of Holland sa estasyong RTL 4 kasama sina Angela Groothuizen, Roel van Velzen, Nick & Simon, at Jeroen van der Boom bilang mga huradong gabay o tinatawag na mga "coaches" (tagapagsanay) ng programa. Agad naging matagumpay ang programa sa Netherlands._NEWLINE_Kinalaunan, ang kayarian ng palabas ay ipinagbili sa iba\'t-ibang mga bansa.'